Document ID: /roh_data/filtered/fineweb-2-filterrobots_roh.jsonl.gz/18193

La Banca Chantunala Grischuna rinforza il pachet d'agid dal chantun Grischun e da la Confederaziun pervia da la pandemia da corona e metta a disposiziun ulteriurs 200 milliuns francs per interpresas pitschnas e mesaunas. Cun quests daners veglia la banca sustegnair interpresas en ina situaziun d'urgenza, sche l'agid statal na bastia betg, communitgescha la banca.
Plinavant sustegna la banca, sur ses fond da contribuziun, er quest onn var 450 events e projects da cultura, sport e turissem ch'han stuì vegnir annullads pervia da la pandemia. Quai cun sa participar vi dals custs, nua ch'i na dat nagina indemnisaziun dal stadi.